cyanic-selkie/wikianc huggingface dataset:
Ինքնասպասարկման դրամարկղ
Տեսախցիկի վրա հիմնված համակարգեր
2022 թվականի ապրիլի դրությամբ ԱՄՆ-ի որոշ բեյսբոլի մարզադաշտերում օգտագործվում են տեսախցիկի վրա հիմնված ինքնագնահատման մեքենաներ։ Caper Counters-ի կողմից արտադրված համակարգերը (ձեռք բերված Instacart-ի կողմից) թույլ են տալիս հաճախորդներին իրերը դնել հատուկ տարածքում, բայց չհարթեցնել դրանք շտրիխ կոդը բացահայտելու համար ։
Առանց գանձապահ խանութները ամբողջ խանութում օգտագործում են տեսախցիկներ։ Հաճախորդները կա՛մ վճարում են հաշիվը ելքի ժամանակ, կա՛մ գրանցում են սմարթֆոն՝ ճանապարհին, որպեսզի նրանք պարզապես կարողանան դուրս գալ իրենց ընտրած իրերով։
Ծանոթագրություններ
Կատեգորիա:Մանրածախ առևտուր Կատեգորիա:Ավտոմատացում Կատեգորիա:Տեխնոլոգիա Կատեգորիա:Ծառայություններ (տնտեսագիտություն) Կատեգորիա:Բանկեր Կատեգորիա:Վաճառք Կատեգորիա:Իրեր Կատեգորիա:Վճարումներ Կատեգորիա:Ներկառուցված համակարգեր
Նիժնեվերխոլոմովսկի (Օռլովսկի շրջան)
Նիժնեվերխոլոմովսկի (Нижневерхоломовский), գյուղ Ռուսաստանի Ռոստովի մարզի Օռլովսկի շրջանում։ Մտնում է Կրասնոարմեյսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
Ջեյմս Թոբին
Ջեյմս Թոբին (James Tobin, ), ամերիկացի ականավոր տնտեսագետ, Նոբելյան մրցանակի դափնեկիր՝ ֆինանսական շուկաների իրավիճակների և արտադրության, զբաղվածության ու գների բնագավառում որոշումների ընդունման ժամանակ դրանց ազդեցության վերաբերյալ վերլուծությունների համար (1981)։
Կենսագրություն
1939 թ. Ջեյմս Թոբինը գերազանցությամբ ավարտեց Հարվարդի քոլեջը։ 1941 թ. ճապոնացիների՝ Փերլ Հարբոր հարձակվելուց հետո, ծառայության է անցնում և ստանում սպայի կոչում։ Այնուհետև 1945 թվականին ծառայում է Կիրնիում ։ Պատերազմի ավարտից հետո Թոբինն ուսումը շարունակում է Հարվարդի համալսարանում, 1947 թ. ստանում է փիլիսոփայական գիտությունների դոկտորի աստիճան, որից հետո 1946-1950 թթ. դասավանդում է նույն համալսարանում։ 1950 թվականից դասախոսել է Յեյլի համալսարանում։ 1950-ական թվականների սկզբին մտնում էր 2 տնտեսագիտական ամսագրերի՝ The Review of Economic Studies և Econometrica-ի խմբագրակազմի մեջ ։
1955 թվականից Քոուլզի հանձնաժողովի՝ Յել տեղափոխվելուց և հիմնադրամ վերաձևավորվելուց հետո, ակտիվորեն մասնակցում է տվյալ հետազոտական կենտրոնի աշխատանքներին՝ 1955-1961 և 1964-1965 թթ. զբաղեցնելով տնօրենի պաշտոնը ։ 1958-1960 թվականներին եղել է Ամերիկայի տնտեսագիտական ասոցիացիայի գործադիր կոմիտեի անդամ (Executive Committee) 1961-1962 թվականներին մտել է Ջոն Քենեդու Տնտեսագիտական խորհրդականների խորհրդի մեջ ։
Մահացել է 2002 թ. մարտի 11-ին Նյու Հևենում կաթվածից ։
Ընտանիք
1946 թ. սեպտեմբերի 14-ին Ջեյմս Թոբինը ամուսնացել է Էլիզաբեթ Ֆեյ Ռինգոյի հետ (Elizabeth Fay Ringo)։ Ունեն 4 երեխա՝ Մարգարեթ Ռինգո (Margaret Ringo), Լուիս Մայքլ (Louis Michael), Հյու Ռինգո (Hugh Ringo) և Ռոջեր Ջիլ (Roger Gill) ։
Սեգովիա (քաղաք)
Սեգովիա (Segovia), քաղաք Իսպանիայի կենտրոնական մասում` Կաստիլիա և Լեոն երկրամասում։ Համանուն նահանգի վարչական կենտրոնն է։ Բնակչությունը՝ մոտ 55.000 մարդ է (2010 թվականի տվյալներով)։ Քաղաքը գտնվում է Մադրիդից 90 կմ դեպի հյուսիս-արևմուտք` Էրեսմա և Կլամորես գետերի միջև ընկած ժայռուտ բարձունքին։ Տոլեդոյի ու Ավիլայի հետ երեք քաղաք-թանգարաններից է, որոնք գտնվում են Իսպանիայի մայրաքաղաք Մադրիդի հարևանությամբ։ 1985 թ-ին քաղաքը դասվել է ՅՈՒՆԵՍԿՕ-ի Համաշխարհային ժառանգության շարքում։
Ջեյմս Թոբին
Արտաքին հղումներ
Կատեգորիա:Ամերիկացի տնտեսագետներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ամերիկացի տնտեսագետներ Կատեգորիա:Կաթվածից մահացածներ Կատեգորիա:Հարվարդի համալսարանի դասախոսներ
Սեգովիա (քաղաք)
Պատմություն
Քաղաքը հիմնադրվել է մ. թ. ա. 80 թվականին հռոմեացիների կողմից։ 714-1085 թվականներին գտնվել է մավրերի տիրապետության տակ, մինչև այն գրավել է Ալֆոնսո VI Կաստիլացին։ Հետագա երկու դարերում քաղաքը դարձել է թագավորական նստավայր։ 1474 թվականի դեկտեմբերի 13-ին այստեղ Իզաբելլա I-ը հռչակվել է Կաստիլիայի թագուհի։ 1475 թվականի հունվարի 15-ին Իզաբելլա Կաստիլացու և Ֆերդինանդ II-ի միջև ստորագրվել է Սեգովիայի հռչակագիրը, որով իշխանությունը բաժանվում էր երկուսի միջև։ Ինչպես Կաստիլիայի տեքստիլ շատ կենտրոններից մեկը, Սեգովիան միացել է Կոմուներոս ապստամբությանը (1520-1522)։ 1764 թվականին այստեղ բացվել է Սեգովիայի հրետանային ակադեմիան, որը հնագույնն է ներկայումս գոյություն ունեցող համանման հաստատութուններից։
Հղումներ
Կատեգորիա:Իսպանիայի քաղաքներ Կատեգորիա:Զբոսաշրջությունն Իսպանիայում
Հաշտարարություն
Հաշտարարություն ( - միջնորդություն , Медиа́ция) կամ վեճի այլընտրանքային լուծում (անգլ.՝ alternative dispute resolution, ADR), երրորդ՝ չեզոք կամ տվյալ իրավական հակամարտության մեջ անկողմնակալ կողմի մասնակցությամբ վեճերի այլընտրանքային կարգավորման տեխնոլոգիաներից մեկը։ Միջնորդ (մեդիատոր) կողմն օգնում է կողմերին որոշակի համաձայնության գալ՝ լիովին վերահսկելով վեճի կարգավորման վերաբերյալ որոշում կայացնելու գործընթացը և դրա լուծման պայմանները ։
Հաշտարարության պատմություն
Վեճերը լուծելու համար միջնորդների օգտագործումը նշվել է դեռևս հին ժամանակներից, պատմաբանները նման դեպքերի մասին հիշատակել են Փյունիկիայի և Բաբելոնի առևտրում։ Հին Հունաստանում գոյություն է ունեցել միջնորդների (proxenetas) օգտագործման պրակտիկա, հռոմեական իրավունքը, սկսած Հուստինիանոսի օրենսգրքով (մ.թ. 530-533), ճանաչել է միջնորդությունը։ Հռոմեացիները տարբեր տերմիններ են օգտագործել «միջնորդ» հասկացության համար՝ internuncius, medium, intercessor, philantropus, interpolator, conciliator, interlocutor, interpres, և վերջապես mediator (հաշտարար)։
Որոշ ավանդական մշակույթներում միջնորդը հատուկ հարգանք է վայելել և պատվվել է քահանաների կամ ցեղերի առաջնորդների հետ հավասար։
Միջնորդությունն իր ժամանակակից իմաստով սկսել է զարգանալ 20-րդ դարի երկրորդ կեսից, առաջին հերթին՝ անգլո-սաքսոնական իրավունքի երկրներում՝ ԱՄՆ-ում, Ավստրալիայում, Մեծ Բրիտանիայում, որից հետո այն սկսել է տարածվել Եվրոպայում։ Միջնորդության կիրառման առաջին փորձերը, որպես կանոն, վերաբերում էին ընտանեկան հարաբերությունների ոլորտում վեճերի լուծմանը։ Հետագայում միջնորդությունը ճանաչում է գտել հակամարտությունների և վեճերի լայն շրջանակի լուծման գործում՝ սկսած տեղական համայնքների հակամարտություններից մինչև կոմերցիոն և հանրային ոլորտներում բարդ բազմակողմ հակամարտություններ։
Միջազգային իրավունքում միջնորդության օրենսդրորեն ամրագրումը ներառված է «Միջազգային առևտրային հաշտեցման ընթացակարգերի մասին մոդելային օրենքում» և ՄԱԿ-ի կանոնադրության 33-րդ հոդվածում ։
Համացանցային միջնորդություն
Միջնորդության համացանցային տեսակն իրականացվում է ինտերնետ տեխնոլոգիաների կիրառմամբ՝ դրանով իսկ հնարավոր դարձնելով կարգավորել այն վեճերը, որոնցում կողմերը հեռու են միմյանցից (միջազգային առևտուր, էլեկտրոնային առևտուր), կամ ովքեր չեն կարող անձամբ մասնակցել ընթացակարգին (օրինակ՝ հաշմանդամություն)։ Նման միջնորդությունն օգտակար է որպես հիմնական գործընթացի նախնական փուլ, որտեղ, օրինակ, կարևոր է ժամանակի գործոնը, կողմերը նախապատրաստելու և ուղեղային գրոհ վարելու ընթացակարգը։ Առանձնանում է արդյունավետությամբ, նյութականությամբ և բազմակողմանիությամբ ։
Հաշտարարների վարքագծի կանոններ
Հաշտարարների վարքագծի եվրոպական օրենսգիրքը (European Code of Conduct for Mediators) հաշտարարների էթիկական կանոնների մի շարք է, որը մշակվել է մի խումբ պրոֆեսիոնալ հաշտարարների կողմից՝ Եվրոպական հանձնաժողովի աջակցությամբ, ընդունվել է 2004 թվականի հուլիսի 2-ին Բրյուսելում Եվրոպական հանձնաժողովի համաժողովում և հաստատվել է պրոֆեսիոնալ հաշտարարների և հաշտարարությամբ հետաքրքրված անձանց կողմից։ Սույն օրենսգիրքը սահմանում է մի շարք սկզբունքներ, որոնց ցանկացած միջնորդ կարող է միանալ կամավոր հիմունքներով և իր պատասխանատվությամբ։ Օրենսգիրքը նախատեսվում է կիրառել քաղաքացիական և առևտրային գործերով բոլոր տեսակի հաշտարարությունների նկատմամբ ։
Գրականություն
Կատեգորիա:Դատավարական իրավունք Կատեգորիա:Քաղաքացիական դատավարական իրավունք Կատեգորիա:Իրավական եզրեր Կատեգորիա:Սոցիալական հոգեբանություն Կատեգորիա:Խնդիրների լուծում Կատեգորիա:Պացիֆիզմ
Լունա 6
Լունա-6, կամ Ե-6 համար 7 (Луна 6), Սովետական Միության տիեզերքի հետազոտության ծրագրի շրջանակներում իրականացվող Լունա ծրագրի հերթական առաքելությունը, որով նախատեսվում էր իրականացնել Լուսնի մակերևույթին փափուկ վայրէջք։ Արձակվել է 1965 թվականի հունիսի 8-ին Բայկոնուր տիեզերակայանից, Մոլնիա-Մ (8Կ78Մ) կրող հրթիռով։
Հունիսի 9-ին պլանավորված ուղեծրի կարգաբերման մանյովրի սխալ իրականացման պատճառով, փոխանակ Լուսնի վրա վայրէջք կատարելու, կայանը անցավ Լուսնի կողքով 160,000 կմ հեռավորության վրա։ Սխալ իրականացումը կայանում էր կայանի շարժիչների չանջատվելը, որի արդյունքում ամբողջ վառելիքի սպառումից հետո ուղեծրի սալն ուղղել հնարավոր չէր ։
Չնայած այն հանգամանքին, որ կայանը չկատարեց վայրէջք, կառավարման թիմը օգտագործեց այն վայրէջքի սիմուլացիայի համար։ Լունա-6-ը անցավ Լուսնի մոտով հունիսի 11-ին, ամենամոտ հեռավորությունն էր 159612.8 կմ։ Կայանի հետ կապն ընդհատվեց Երկրից 600,000 կմ հեռավորության վրա։
Արտաքին հղումներ
Կատեգորիա:Լունա ծրագիր Կատեգորիա:1965 թվականին արձակված տիեզերանավեր
Բարսուկովո (գյուղ, Կալտասինսկի շրջան)
Բարսուկովո (Барсуково, Бурһыҡ), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Վերվեն (կանտոն)
Արտաքին հղումներ
Կատեգորիա:Ֆրանսիայի կանտոններ Կատեգորիա:Էնա դեպարտամենտի կանտոններ
Տալզաս (Տայդոնի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը, գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Նիժնեզունդով (Օռլովսկի շրջան)
Նիժնեզունդով (Нижнезундов), գյուղ Ռուսաստանի Ռոստովի մարզի Օռլովսկի շրջանում։ Մտնում է Օստրովյանսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
(2595) Գուդիաշվիլի
Միջին հեռավորությունը Արեգակից կազմում է 2,784651 ա. մ., առավելագույնը մոտենում է 2,3802 ա. մ. հեռավորության վրա և հեռանում 3,1891 ա. մ. ։ Արեգակի շուրջ մեկ ամբողջական պտույտ է կատարում 1697,28 երկրային օրվա ընթացքում, իր ուղեծրով շարժվելով միջինում 0,212104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,87° անկյուն։
Գուդիաշվիլի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Բանդուրի (գյուղ, Ախտիրկայի շրջան)
Բանդուրի (Бандури), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Բանդուրի գյուղում բնակվում էր 168 մարդ։
Արտաքին հղումներ
Կատեգորիա:Ուկրաինայի Սումիի մարզի Ախտիրկայի շրջանի բնակավայրեր Կատեգորիա:Ուկրաինայի գյուղեր
Դիկե
Դիկե (Δίκη՝ «ճիշտ», «ճշմարտություն», «արդարություն»), հունական դիցաբանության մեջ բարոյական կարգերի, ճշմարտության աստվածուհի-ոգին, արդարության անձնավորում։ Ըստ Հեսիոդոսի («Թեոգոնիա»)՝ Զևսի և նրա երկրորդ կնոջ՝ Թեմիսի դուստրն է, Հորաներից մեկը ։ Դիկեն հետևում է մարդկանց կյանքին և անարդարությունների մասին հաղորդում Զևսին։ Մի շարք առասպելներում Դիկեն հանդես է գալիս որպես Զևսի խորհրդատու։ Ողբերգություններում նա ահավոր վրեժխնդիր է. սրով խոցում է անարդար մարդկանց սրտերը։ Դիկեի մականուններից մեկն է Աստրեյա (Աստղային), որը հավանաբար կապված է այն պատկերացման հետ, թե իսկական արդարությունը գտնվում է երկնքում։ Դիկեն պատկերվում էր լախտը (գնդաձև ծայրով գավազան) կամ կշեռքը ձեռքին, խստադեմ կնոջ կերպարանքով ։
Հոմերոսի մոտ Դիկեն հանդիպում է էպիզոդիկ ։
Հորայի անունով է անվանակոչված Դիկե (99) աստերոիդը՝ հայտնաբերված 1868 թվականին։
Ծանոթագրություններ
Կատեգորիա:Հին հունական դիցաբանություն Կատեգորիա:Հորաներ Կատեգորիա:Կույս աստվածուհիներ Կատեգորիա:Հին հունական աստվածուհիներ Կատեգորիա:Զևսի զավակներ
Առվան
Առվան, գյուղ Արևմտյան Հայաստանում, Դիարբեքիրի վիլայեթի Բալուի գավառակում ։ Գտնվում էր Բալու քաղաքից 5-6 կմ հյուսիս-արևմուտք։
Բնակչություն
XX դարի սկզբին ուներ 35 տուն բնակիչ։
Տնտեսություն
Բնակչության հիմնական զբաղմունքը անասնապահությունն էր։
Պատմամշակութային կառույցներ
Առվանի մոտակայքում գտնվում էր Քառասուն մանկանց կիսակործան վանքը ։
Ծանոթագրություններ
Կատեգորիա:Արևմտյան Հայաստանի գյուղեր
Վիռուկյուլա (գյուղ, Մեկսա շրջան)
Վիռուկյուլա (Võruküla), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 43 մարդ։
Արտաքին հղումներ
Կատեգորիա:Էստոնիայի Տարտումաա նահանգի Մեկսա շրջանի բնակավայրեր Կատեգորիա:Էստոնիայի գյուղեր
Ոսկե երեխան
«Ոսկե Երեխան», կինոֆիլմ, որը Ռուսաստանում մեծ հեղինակություն է ստացել, Գավրիլովի թարգմանության շնորհիվ։ Ռեժիսորը Մայքլ Ռիտչին է։ Ֆիլմի տևողությունը 93 րոպե է։ Ֆիլմի գլխավոր դերը մարմնավորում է Էդի Մերֆին։
Ծանոթագրություններ
Կատեգորիա:Արկածային ֆիլմեր Կատեգորիա:1986 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր կրոնի մասին Կատեգորիա:Paramount Pictures ֆիլմեր Կատեգորիա:Ամերիկյան ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան արկածային կինոկատակերգություններ Կատեգորիա:Ամերիկյան կինոկատակերգություններ Կատեգորիա:Ամերիկյան արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր
Բելենկոե (գյուղ, Կրասնոդոնի շրջան)
Բելենկոե (Біленьке), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1957 թվականին։
2001 թվականի տվյալներով Բելենկոե գյուղում բնակվում էր 166 մարդ։ Բնակավայրը զբաղեցնում է 2,2 կմ² տարածք։ Բնակչության խտությունը կազմում էր 75,45 մարդ/կմ²։
Արտաքին հղումներ
Կատեգորիա:Ուկրաինայի Լուգանսկի մարզի Կրասնոդոնի շրջանի բնակավայրեր Կատեգորիա:Ուկրաինայի գյուղեր Կատեգորիա:1957 թվականին հիմնադրված բնակավայրեր
Բանտու (այլ կիրառումներ)
Բանտու, կարող է նշանակել․
Ջովաննի Անտոնիո Պորդենոնե
Ջովաննի Անտոնիո դե Սակկի Պորդենոնե (Giovanni Antonio de' Sacchis, ), հայտնի իտալացի մանրանկարիչ, նկարել է մաներիզմի ոճով։ Համարվում է Վերածննդի դարաշրջանի ամենահայտնի ֆրիուլացի նկարիչը։
Կենսագրություն
Ջովաննի Անտոնիո Պորդենոնեն ծնվել է Ֆրիուլիի Պորդենոնեից ոչ հեռու գտնվող մի գյուղում։ Նրա արվեստի վրա մեծ ներգործություն են ունեցել իտալացի մեծ նկարիչներ Ջորջոնեն և Տիցիանը, որոնք 16-րդ դարի սկզբին աշխատում էին Վենետիկում։ Պորդենոնեն փորձել է կրկնօրինակել նրանց հնարքները, բայց ոչ մի դեպքում չի կարելի կասկածել այս վարպետների ընդօրինակելու մեջ։ Պորդենոնեի կտավները դառնում են այն ասպարեզը, որտեղ հանդիպում են «սառույցը» (Վերածննդի դարաշրջանի դասական ներդաշնակություն) և «կրակը» (կրքի և հորձանուտի շարժում)։
Հռոմ կատարած իր այցը և Վատիկանում Ռաֆայելի աշխատանքներին ծանոթանալը Պորդենոնեի ոճը ոչ մի կերպ չեն փոխում։ Նա շարունակում էր շեշտակիորեն անտեսել թվերի ընդունված համամասնություններն ու մասշտաբի հարաբերակցությունները և անսովոր դինամիզմ է բերում իր աշխատանքներում։ Պոտենցիալ հաճախորդների մեծամասնության համար նրա ոճն անընդունելի էր, և, հետևաբար, Պորդենոնեի համար աշխատանք գտնելը, Վերածննդի դարաշրջանի մեծագույն նկարիչների հետ մրցակցության պայմաններում, հեշտ չէր։ Ջովաննի Անտոնիո Պորդենոնեն ստիպված լքեց մայրաքաղաքը և աշխատանքի փնտրտուքներով գնաց մարզեր։ 1520-1521 թվականներին նա Կրեմոնայի տաճարի համար նկարեց երբևէ արված աշխատանքներից ամենահավակնոտը։ Կրեմոնայի որմնանկարները նվիրված էին աստվածաշնչյան թեմաներին. դրանցից առավել ուշագրավները «Քրիստոսի ծաղրը», «Ճանապարհ դեպի Գողգոթա» և «Քրիստոսի ողբը» գործերն էին։ Այս բոլոր աշխատանքները կապված են «Քրիստոսի խաչելությունը» հսկայական մոնումենտալ աշխատանքի հետ։ Արդեն 20-րդ դարում այս որմնանկարի ողբերգությունը Պաբլո Պիկասոն գնահատում էր այնքան բարձր, որ նա նկարն ընդգրկեց իր «Գեռնիկայում»՝ 20-րդ դարի գեղարվեստական Ապոկալիպսիսում։
1520-ական թվականներին Պորդենոնեն ստեղծագործել է Սպիլիմբերգոյում և Կորտեմաջորեում։
Որոշ քննադատներ վստահաբար նշում են, որ Պորդենոնեն իր ստեղծագործություններով Վենետիկի մանրանկարչությանը բերում է «կատաղություն», որը հետագայում ավելի կխորանա Տինտորետտոյի գտածոներով, այնուհետև զգալի ներդրում կունենա բարոկկոյի «ծննդյան» գործում։
Վարպետի հայտնի աշակերտներից են Բեռնարդինո Լիչինիոն, Ջովաննի Մարիա Զաֆոնին (Giovanni Maria Zaffoni), Պոմպոնի Ամալտեոն։
Ծանոթագրություններ
Կատեգորիա:Իտալացի նկարիչներ Կատեգորիա:Վերածննդի արվեստ Կատեգորիա:Վերածննդի կերպարվեստ Կատեգորիա:Վերածննդի նկարիչներ Կատեգորիա:Նկարիչներ այբբենական կարգով Կատեգորիա:16-րդ դարի իտալացի նկարիչներ
Հունգարիայի օպերային թատրոն
Պատմություն
Հայտնի է եղել որպես Հունգարիայի թագավորական օպերային թատրոն։ Թատրոնի շենքը նախագծել է հունգար ճարտարապետ Միկլոշ Իբլը։ Շինարարությունը, որը ֆինանսավորել են Բուդապեշտ քաղաքն ու Ավստրո-Հունգարիայի կայսեր Ֆրանց Յոզեֆ I-ը, սկսվել է 1875 թվականին։ Հանրության համար թատրոնը բացվել է 1884 թվականի սեպտեմբերի 27-ին։ Թատրոնի առաջին տնօրենն է եղել Ֆերենց Էրկելը, 1888-1891 թվականներին՝ կոմպոզիտոր Գուստավ Մալերը, 1947-1950 թվականներին՝ Օտտո Կլեմպերերը։
1970-ական թվականներին օպերայի շենքի վատթարացման պատճառով հունգարական իշխանությունները 1980-1984 թվականներին իրականացրել են վերանորոգման աշխատանքներ։ Թատրոնի վերաբացումը տեղի է ունեցել հիմնադրումից 100 տարի հետո՝ 1984 թվականի սեպտեմբերի 27-ին։
Օպերային թատրոնի շենքը հարուստ զարդարանքներով կառույց է և համարվում է ճարտարապետ Միկլոշ Իբլի գլուխգործոցներից։ Շենքը կառուցվել է նեոռենեսանս ոճով՝ բարոկկոյի տարրերով։ Զարդարանքները ներառում են հունգարական արվեստի առաջատար ներկայացուցիչներ Բերտալան Սեկեի, Մոր Տանի, Կարոյ Լոտցի նկարներն ու քանդակները ։
Թատրոնի շենքի դիմաց տեղադրված են Ֆերենց Էրկելի և Ֆերենց Լիստի արձանները։ Օպերային թատրոնի շենքում կազմակերպվում են շրջապտույտներ վեց լեզուներով (անգլերեն, գերմաներեն, իսպաներեն, ֆրանսերեն, իտալերեն և հունգարերեն)։
Արտաքին հղումներ
Կատեգորիա:Հունգարիայի օպերային թատրոններ Կատեգորիա:Բուդապեշտի տեսարժան վայրեր
Չելսի Վուլֆ
Չելսի Վուլֆ (Chelsea Joy Wolfe, ), ամերիկացի երգչուհի, երգերի հեղինակ։
Կենսագրություն
Մեծանալով Կալիֆոռնիայի հյուսիսում քանթրի երաժշտի ընտանիքում՝ Չելսի Վուլֆը առաջին ձայնագրություններն անում է ինը տարեկանում՝ հոր տնային ստուդիայում ։ Երկար ժամանակ այս զբաղմունքը մնում էր որպես հետաքրքրություն և նա չէր պատրաստվում դառնալ երաժիշտ ։ Ընկերների պնդմամբ՝ 21-ամյա Վոլֆը ձայնագրում է Mistake in Parting ալբոմը, բայց գոհ չի մնում և հետագայում ջնջում է պաշտոնական դիսկոգրաֆիայից ։
Մի քանի տարի տևած ընդմիջումից հետո ՝ 2010-ին, թողարկվում է նրա The Grime and the Glow ալբոմը, որը ձայնագրվել է ութագիծ մագնիտաֆոնով ։ Նույն թվականին հայտնվում է Wild Eyes նախագիծը`Վոլֆի և կիթառահար Բեն Չիսհոլմի դուետը, որի հետ նա անընդհատ համագործակցում է. այս անվան տակ նրանք ձայնագրել են ընդամենը մի քանի երգ ։ Լրատվամիջոցների ուշադրությունը գրավում են այն ժամանակ, երբ նկարիչ Ռիչարդ Ֆիլլիպսը «Moses» դեբյուտային ալբոմի երգը ընտրեց որպես ձայնային ուղի իր «Սաշա Գրեյ» կարճամետրաժ ուրվանկարի համար, որը Վենետիկի բիենալեում ցուցադրվել է 2011 թվականին ։ Վուլֆն այդ ժամանակ տեղափոխվել էր Լոս Անջելես և պրոֆեսիոնալ ստուդիայում ձայնագրել Apokalypsis երկրորդ սկավառակը ։ Վուլֆի առաջին երկու ալբոմների համար, որոնք հրատարակվել են Pendu Sound լեյբլի կողմից, բնորոշ է ձայնային հնչողությունը, որը խլացրել է վոկալը, և նրա հետ հակադրվել է նրա հաջորդ աշխատանքը ՝ 2012 թվականի Unknown Rooms ակուստիկ սկավառակը ։ Այն թողարկվել է Sargent House ձայնագրման ընկերության կողմից։
Բացի սեփական կոմպոզիցիաներից, Վուլֆը ձայնագրում է տարբեր քավեր տարբերակներ, որոնց թվում են The Modern Age-ն Stereogum բլոգի կողմից կազմակերպված The Strokes խմբի տրիբունայի համար, ինչպես նաև Burzum և Նիկ Քեյվի երգերը ("I Let Love In») ։ 2013 թվականի հունվարին նա թողարկել է Prayer for the Unborn մինի ալբոմը, որտեղ կատարվել են բրիտանական անարխո-փանկեր Rudimentary Peni երգերը ։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի երգչուհիներ Կատեգորիա:Ամերիկացի ռոք կիթառահարներ Կատեգորիա:Ամերիկացի ռոք երգչուհիներ Կատեգորիա:Ամերիկացի կոմպոզիտորներ
Կուպելիշչե
Կուպելիշչե (Купелище), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Dollar Signs
«Dollar Signs», շոտլանդացի դիջեյ/երաժշտական պրոդյուսեր Քելվին Հարիսի երգը, որում իր մասնակցությունն ունի ամերիկացի երգչուհի Թինաշեն ։ Այն ընդգրկվել է Հարիսի «Motion» անվանումը կրող չորրորդ ալբոմում, որը թողարկվել է 2014 թվականի հոկտեմբերի 31-ին ։ Երգը զբաղեցրել է 31-րդ հորիզոնականը ամերիկյան Billboard Hot Dance/Electronic Songs հիթ շքերթում ։
Նախապատմություն
2014 թվականի օգոստոսին Թինաշեն Capital Xtra ռադիոկայանի հետ հարցազրույցում հայտարարեց, որ համագործակցել է Քելվին Հարիսի հետ և կատարեց երգից մի փոքրիկ հատված ։ Նույն տարվա հոկտեմբերի 5-ին Հարիսը Թվիթթերի իր էջում գրեց «Motion» ալբոմում մասնակցություն ունեցող արտիստների անունները, որոնց թվում էր նաև երգչուհի Թինաշեն ։ Այնուհետև հրապարակվեց ալբոմի երգացանկը, որի վերջին՝ 15-րդ ստեղծագործությունը կոչվում է «Dollar Signs» և այն համագործակցություն է Թինաշեի հետ ։ Երգի պրեմիերան կայացավ հոկտեմբերի 29-ին, իսկ հոկտեմբերի 31-ին «Motion» ալբոմը դուրս եկավ վաճառքի ։
Արտաքին հղումներ
Կատեգորիա:Քելվին Հարիսի երգեր Կատեգորիա:Թինաշեի երգեր
Ալյաքչի (գետակ)
Ալյաքչի, գետակ Ղարաբաղի սարահարթում, Աղավնո գետի ձախ վտակը։ Ղևոնդ Ալիշանը ենթադրաբար նույնացնում է հնում Աղահեջք կոչված գետի հետ ։
Ծանոթագրություններ
Կատեգորիա:Աղավնո գետի վտակներ
Դեր Զոր
Դեր Զոր կամ Դեյր-էլ-Զոր (دير الزور), քաղաք Սիրիայի արևելքում, Եփրատ գետի աջ ափին, ալ-Ռակկա-Բաղդադ գետային ճանապարհին և Պալմիրա-Ֆաջամի ավտոմայրուղու վրա։ Համանուն Դեյր-էլ-Զորի մարզի վարչական կենտրոնն է։ Հեռավորությունը Դերզորից մինչև Դամասկոս կազմում է 432 կմ, Հալեպ՝ 320 կմ։ Ըստ 2004 թվականի մարդահամարի քաղաքի բնակչություն կազմում է 211,587 մարդ։ Դերզորը գյուղատնտեսական շրջանի կենտրոն է, որտեղ զարգացած է անասնապահությունը, հացահատիկային բուսաբուծություն և բամբակի աճեցում։ Սիրիացիները կոչվում են քաղաքը «Անապատի մարգարիտ»։ Սիրիական անապատում թեթև նավթի բացումից հետո քաղաքը դարձավ Սիրիայի նավթահանության արդյունաբերության կենտրոն։ Քաղաքում լավ զարգացած է տուրիստական ինֆրաստրուկտուրան՝ ռեստորաններ գետի ափին, մինչև 5-աստղանի հյուրանոցներ (Ֆուրատ ալ-Շամ և Բադիյաթ ալ-Շամ), տրանսպորտային հանգույց անապատով ճամփորդության համար և օդանավակայան (IATA կոդը՝ DEZ) Ալ Ջաֆրա արվանձանում։ Քաղաքի մոտ աղի մշակման գործեր են ընթանում։ 1920-ական թվականներին ֆրանսիացիները կախովի կամուրջ են սարքել Եփրատի վրայով։
Անվանում
Անվանումը կազմված է արաբերեն դեյր «վանք» և զոր «անտառ» բառերից, քանի որ քաղաքի դիմաց գետի մեջ գտնվող կղզին հնում անտառապատ է եղել, իսկ քաղաքը՝ մինչմահմեդական շրջանում եղել է նեստորական եկեղեցու թեմ ։
Հայոց ցեղասպանություն
Դերզորը և նրա շրջակա անապատը երիտթուրքական կառավարության ընտրությամբ դարձան Արևմտյան Հայաստանի և Թուրքիայի հայաբնակ շրջաններից տեղահանված հայ գաղթականների համակենտրոնացման վայր։ 1915 թվականի հունիսին Հալեպում ստեղծվեց կառավարական մարմին՝ «Հայերի տեղահանման գործերի կոմիտե», որի խնդիրն էր իրագործել անապատներում հայերի ոչնչացման ծրագիրը։ Ամռանը և աշնանը Հալեպում Բաբում, Մեսքենեում, Ռաս ուլ Այնում, ալ-Ռակկայում, Հալեպի նահանգի մյուս բնակավայրերում և դրանց շրջակայքում կուտակվեցին հայ գաղթականների հոծ զանգվածներ՝ քշված Կոստանդնուպոլիսից և շրջաններից, Հռոդոսից, Նիկոմեդիայից, Պարտիզակից, Ադաբազարից, Անկարայից, Սեբաստիայից, Մալաթիայից, Մուշից, Սասունից, Կիլիկիայից և այլ վայրերից։ 1915 թվականի սեպտեմբերի 9-ին Հալեպի նահանգապետին հրաման տրվեց Դերզորից անապատները քշել բոլոր հայերին՝ տղամարդկանց ու կանանց, ծերերին ու երեխաներին։ Հետագա 5-6 ամիսներին նման հրամանները կրկնվեցին՝ ամեն անգամ դառնալով հազարավոր հայերի մահվան պատճառ։ Կարգադրված էր անապատ տարվող գաղթականներից բռնագրավել սննդամթերքը՝ ստեղծելով արհեստական սով, որի պատճառով մարդիկ ստիպված կերել են այն, ինչ պատահել է։ Թուրք պաշտոնյաները փորձել են հայերի դեմ տրամադրել արաբներին։ Սակայն Հալեպից մինչև Դերզոր արաբներն օգնել են, պատսպարել հայերին, հատկապես փրկել են երեխաներին անխուսափելի մահից։ Դերզորում և շրջակա անապատներում 1915 թվականի ընթացքում զոհվեց շուրջ 200.000 հայ գաղթական։ Փոքրաթիվ փրկվածները հետագայում ի լուր աշխարհի ծանուցեցին թուրք, վայրագությունների իրական չափերի ու կիրառման, ապրած ու տեսած սարսափների մասին ։
Միջազգային հարաբերություներ
Դեյր-էլ-Զորում գործում է Հայաստանի հյուպատոսությունը։ Պատվոր հյուպատոս՝ Սուրեն Վարդանյան ։
Արտաքին հղումներ
Կատեգորիա:Օրվա հոդված Կատեգորիա:Սիրիայի քաղաքներ Կատեգորիա:Հայոց ցեղասպանություն Կատեգորիա:Դեյր-էլ-Զորի գավառ
Նիժնետավրիչանսկի (Օռլովսկի շրջան)
Նիժնետավրիչանսկի (Нижнетавричанский), գյուղ Ռուսաստանի Ռոստովի մարզի Օռլովսկի շրջանում։ Մտնում է Կրասնոարմեյսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
Ամանորյա հեքիաթ
Ամանորյա հեքիաթ (Новогодняя сказка), խորհրդային տիկնիկային մուլտֆիլմ, որը նկարահանվել է 1972 թվականին, ռեժիսորը Վլադիմիր Դեգտյարյովն է, նկարահանվել է ըստ մանկագիր Լյուդմիլա Վասիլևա-Գանգնուսի «Հրեշ ձնեմարդը» հեքիաթի մոտիվների։
Սյուժե
Հեքիաթի սյուժեն ծավալվում է ամանորյա տոնածառի փնտրտուքների շուրջ ։
Ձյունածածկ անտառում մի խրճիթ կար։ Այնտեղ ապրում էր Հրեշ-Ձնեմարդը` անտառի պահապանը։ Նա չէր սիրում, երբ իր խրճիթի մոտ աղմուկ էր, և կարգը խախտողների վրա սառը քամի էր փչում։
Մուլտֆիլմի երաժշտություն
Այս երգը «Мелодия» ընկերության կողմից թողարկվել է ձայներիզներով։
Թողարկում
Մուլտֆիլմը VHS և DVD ձևաչափերով բազմիցս վերաթողարկվել է մուլտֆիլմերի հավաքածուներում.
1990-ական թվականներին «Твик Лирек» ընկերությունն ըստ մուլտֆիլմի թողարկել է աուդիոհեքիաթ` Ալեքսանդր Պոժարովի տեքստով։
Արտաքին հղումներ
Կատեգորիա:Ամանորյա մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Վլադիմիր Դեգտյարյովի մուլտֆիլմեր
Բարսուկովո (գյուղ, Շարանսկի շրջան)
Բարսուկովո (Барсуково, Бурһыҡ), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 302 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Բեյսբոլի գլխավոր լիգա (MLB)
Բեյսբոլի գլխավոր լիգա (անգլ.` Major League Baseball, կրճատ` MLB), պրոֆեսիոնալ բեյսբոլի բարձրագույն առաջնություն, Հյուսիսային Ամերիկայի գլխավոր գլխավոր սպորտային կազմակերպություններից մեկը։ Լիգայում հանդես են գալիս 30 բեյսբոլի ակումբներ, որոնցից 29-ը տեղակայված են Միացյալ Նահանգներում, իսկ 1-ը՝ Կանադայում։ Հիմնադրվել է 1869 թվականին և համարվում է հյուսիսամերիկյան բարձրագույն առաջնություններից ամենահինը։
Թիմերն հանդես են գալիս Ամերիկյան լիգայում (American League, AL) և Ազգային լիգայոմ (National League, NL), որոնք որպես առանձին սպորտային առաջնություն հիմնադրվել էին համապատասխանաբար 1901 և 1876 թվականներին։ 2000 թվականին ենթալիգաները ձևավորում են մեկ միացյալ առաջնություն։ Կազմակերպությունն հանդիսանում է նաև շուրջ 240 թիմերից բաղկացած կրտսեր առաջնությունների ղեկավար մարմինը։
Բեյսբոլի առաջին պրոֆեսիոնալ թիմն հիմնադրվել է 1869 թվականին՝ Ցինցինատի քաղաքում։ Սպորտաձևի ժողովրդայնությունն աճում է 1920-ական թվականներին։ Խաղի ժողովրդայնության աճը շարունակվում է Մեծ Ճգնաժամի և Երկրորդ աշխարհամարտի տարիներին։ Պատերազմի ավարտից կարճ ժամանակ անց Ջեքի Ռոբինսոնը դառնում է առաջին սևամորթ բեյսբոլիստը լիգայում։
1950-ական և 1960-ական թվականներին Ամերիկյան և Ազգային լիգաները էականորեն ընդլայնվում են։ 1970-ական և 1980-ական թվականներին փոփոխվում է բեյսբոլային խաղադաշտերի արհեստական խոտածածկը։
Ներկայումս MLB-ում հանդես է գալիս 30 ակումբ, որոնցից 29-ը տեղակայված է Միացյալ Նահանգներում, իսկ 1-ը՝ Կանադայում։ Կանոնավոր մրցաշրջանում թիմերն անցկացնում են 162 հանդիպում, որից հետո յուրաքանչյուր ենթալիգայից փլեյ-օֆֆ է դուրս գալիս 5-ական ակումբ։ Չեմպիոնական տիտղոսը նվաճելու համար թիմերն ելույթ են ունենում Համաշխարհային սերիայում (World Series)։
Լիգայի հանդիպումները Հյուսիսային Ամերիկայում հեռարձակվում են հեռուստատեսությամբ, համացանցով և ռադիոյով։ 2013 թվականի դրությամբ լիգայի մրցաշրջանային խաղերի ընդհանուր հաճախելությունը կազմել է 74 միլիոն։
Գեղարքունիքի թեմ
Գեղարքունիքի թեմ, Կազմավորվել է Ամենայն հայոց կաթողիկոս Գարեգին Ա Սարգիսյանի 1996 թվականի մայիսի 30-ի կոնդակով։ Առաջնորդանիստը՝ Գավառի Սուրբ Աստվածածին եկեղեցի։ Ընդգրկում է Հայաստանի Գեղարքունիքի մարզը։ Գեղարքունիքի թեմի տարածքը զբաղեցնում է պատմական Սյունյաց և Հաղպատի եպիսկոպոսությունների տարածքի, համապատասխանաբար՝ հյուսիսարևմտյան և արևելյան մասերը։ 15-րդ դարում տարածքը ժամանակավորապես ենթարկվել է Գանձասարի կաթողիկոսությանը, սակայն 1513 թվականին Գեղարքունիքի մելիքներն ու տանուտերերը գնացել են Տաթևի վանք, ծանոթացել Գեղարքունիքի՝ Սյունյաց աթոռին ենթակա լինելու մասին փաստաթղթերին և ստորագրությամբ վերահաստատել են թեմի ավանդական վիճակը։ Թեմի տարածքում են Սևանավանքը (4–9-րդ դարեր), Շողագավանքը (9-րդ դար), Հայրավանքը (9–13-րդ դարեր)։ Գեղարքունիքի թեմի գործող եկեղեցիներն են Գավառի Սուրբ Աստվածածինը, Սուրբ Խաչը, Հացառատի Սուրբ Աստվածածինը, Սուրբ Գրիգոր Լուսավորիչը, Նորաշենի Սուրբ Նարեկը, Դդմաշենի Սուրբ Թադեոսը, Ծովազարդի Սուրբ Կարմիր Ավետարանը, Նորատուսի Սուրբ Գրիգոր Լուսավորիչը, Մարտունու Սուրբ Աստվածածինը, Գեղհովիտի Թուխ Մանուկը, Ձորագյուղի Սուրբ Կարապետը։ Եկեղեցական տոներին արարողություններ են կատարվում նաև Մաքենյաց վանքում և Վանեվանում։ Սևանավանքի Վազգենյան հոգևոր դպրանոցը ենթարկվում են անմիջապես Մայր աթոռին։ Գործում է երեք կիրակնօրյա դպրոց։ Թեմը Մարտունու մանկատան հովանավորն է։ Գեղարքունիքի թեմի առաջնորդն է Մարկոս եպիսկոպոս Հովհաննիսյանը։
Գրականություն
Կատեգորիա:Հայ առաքելական եկեղեցու թեմեր
Անդրեյ Գրոզով
Անդրեյ Գրոզով (Андрей Юрьевич Грозов, ), ռուս դիվանագետ։
Կենսագրություն
1983 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1996 թվականին Ռուսաստանի Դաշնության արտաքին գործերի նախարարության դիվանագիտական ակադեմիան։ 1983 թվականից զբաղվում է դիվանագիտական գործունեությամբ։ Տիրապետում է գերմաներեն, ֆրանսերեն և անգլերեն լեզուներին։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Դյուպլեքս (ֆիլմ)
Դյուպլեքս (Duplex; 2003), ռեժիսոր Դենի Դե Վիտոյի ամերիկյան կատակերգություն։ Ֆիլմին տրվեց «Մեր տունը» վերնագիրը Մեծ Բրիտանիայում և Իռլանդիայում տարածելու համար ։
Սյուժեն
Երիտասարդ զույգը՝ գրող Ալեքսը և նրա կին Նենսին, կարծես թե գտել են իրենց երազանքների տունը՝ երկհարկանի բնակարան խաղաղ թաղամասում։ Բայց մեծ անակնկալ եղավ նրանց համար փնթփնթան պառավ տիկին Քոնելին, ով ապրում էր երկհարկանի տան երկրորդ հարկում։ Այն բանից հետո, երբ տիկին Քոնելին սկսում է կործանել նրանց կյանքը, Ալեքսը և Նենսին փորձում են լուծել այդ խնդիրը, բայց, չհաղթահարերով իրենց սեփական ուժերով, նրանք մարդասպան են վարձում, ով պետք է սպանի պառավին։ Սակայն հարձակման ժամանակ տիկին Քոնելին համառորեն պաշտպանվում է՝ խփելով մարդասպանի ուսին իր հանգուցյալ ամուսնու նիզակով։ Այլևս ի վիճակի չլինելով այս ամենը հանդուրժել՝ Ալեքսը և Նենսին տեղափոխվում են։ Նրանց տեղափոխվելուց քիչ ժամանակ անց նրանց հայտնում են, որ պառավը մահացել է։
Արդյունքում պարզվում է, որ պառավը խորամանկ և հեռատես կին է, ով ամենևին էլ չի մահացել։ Նա ոստիկանի և տանտիրոջ հետ (ով, փաստորեն, իր որդին է) գումար է «քաշում» Ալեքսի և Նենսիի նման հիմար սիրահարված զույգերից՝ հասցնելով նրանց խելագարության և ստիպված տունը շատ ցածր գնով վաճառելուն։ Վերջիվերջո Ալեքսը հրատարակում է իր նոր գիրքը «Դյուպլեքս» անվանումով։
Արտաքին հղումներ
Կատեգորիա:2003 ֆիլմեր Կատեգորիա:Դենի Դե Վիտոյի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:2000-ականների կինոկատակերգություններ Կատեգորիա:Ամերիկյան քրեական կինոկատակերգություններ Կատեգորիա:Ամերիկյան կինոկատակերգություններ Կատեգորիա:Գերմանական կինոկատակերգություններ
Վիկ սյուր Էն (կանտոն)
Արտաքին հղումներ
Կատեգորիա:Ֆրանսիայի կանտոններ Կատեգորիա:Էնա դեպարտամենտի կանտոններ
Պատճենահան ապարատ
Պատճենահան ապարատ, տարբեր նյութերի և փաստաթղթերի պատճեններ ստանալու սարքավորում։ Պատճենահան ապարատները ստորաբաժանվում են, գլխավորապես, ըստ պատճենահանման պրոցեսի ֆիզիկական սկզբունքի՝ լուսապատճենահան, ջերմապատճենահան, էլեկտրոնային պատճենահան, լուսանկարապատճենահան, էլեկտրալուսանկարչական։
Պատճենահան սարքը նախատեսված է փաստաթղթերի, լուսանկարների, թղթի և այլ նյութերի վրա պատկերված պատկերների կրկնօրինակները ստանալու համար։ Ի տարբերություն տպագրական մեքենաների՝ կարող է օգտագործվել գրքերի, բրոշյուրների (թռուցիկներ) և այլնի փոքր ծավալներով հրատարակումների համար։ Պատճենահան սարք կարելի է համարել նաև ֆաքս մեքենան, կրկնօրինակող սարքավորումը և իրար փոխկապակցված սկաները և տպիչը, որոնք կարող են ներառված լինել մեկ բազմաֆունկցիոնալ սարքավորման մեջ։
Բնութագրիչներ
Պատճենահան սարքի հիմնական առանձնահատկություններն են`
Պատկերների ստացման եղանակներ
Պատճենահան սարքերում ավելի շատ տարածված է տպագրման էլեկտրոգրաֆիկ եղանակը։ Մեծ ծավալների համար օգտագործվում է տրաֆարետային տպագրման եղանակը։ Նաև (ֆաքսի և էժանագին գունավոր պատճենահան սարքերում) օգտագործվում է շիթային և ջերմային տպագրման եղանակը։ Պատկեր ստանալու մնացած եղանակները տարածում չգտան և դուրս մղվեցին պատճենահան սարքավորումների շուկայից։
Ըստ սկզբնական պատկերի մշակման եղանակի` պատճենահան սարքերը բաժանվում են անալոգայինի և թվայինի։ Նրանք տարբերվում են պատկերը բնօրինակից պատճենին փոխանցելու եղանակով։ Անալոգային սարքերում (էլեկտրոգրաֆիկ) լույսը, որը արտացոլվում է բնօրինակից շարժվող հայելիների և ոսպնյակի համակարգով, փոխանցվում է լուսաթմբուկին։ Թվայիններում, պատկերը բնօրինակից սկզբում սկանավորվում է լուսազգայուն (ֆոտոդիոդներ) տարրերի քանոնի միջոցով վերահսկիչ հիշողության մեջ, մշակվում է հատուկ ալգորիթմով (երբեմն սխալներ է պարունակում ), հետո դուրս է գալիս տպագրման՝ տպիչի միջոցով, որը տվյալ դեպքում հանդիսանում է պատճենահան սարքի անբաժան մասը (բազմաֆունկցիոնալ սարքավորում)։
Թվային պատճենահան սարքերը բաժանվում են միագույնի և լիագույնի։
Ըստ արտադրողականության` առանձնացնում են ցածր (մինչև 20 օրինակ/րոպե), միջին (20-40 օրինակ/րոպե) և բարձր (40 և ավելի օրինակներ/րոպե) պատճենիչներ։ Ըստ կազմի` պատճենիչները լինում են հատակի և սեղանի։ Սեղանի պատճենիչները լինում են անձնական (շարժական)։
A ձևաչափի ցածր արտադրողականության սեղանի պատճենիչները սովորաբար անվանում են անձնական։ Առանձին տարբերակում են մեծ ձևաչափի (A0, A1) պատճենիչներ, որոնց հաճախ անվանում են ինժեներական համակարգեր։
«Քսերոքս» անվանման մասին
Ռուսաստանում և նախկին ԽՍՀՄ պետություններում «քսերոքսներ» անվանում էին ցանկացած պատճենահան տեխնիկա՝ անկախ արտադրող ֆիրմայից, այն պատճառով, որ ԽՍՀՄ-ում արտերկրից բերված առաջին պատճենահան մեքենաները XREOX ֆիրմայի արտադրանք էին (արտասանվում է«զիրոկս», սակայն ռուսալեզու երկրներում ավելի հարմար էր օգտագործել «քսերոքս» բառը)։ Համապատասխանաբար, փաստաթղթերի պատճենները սկսեցին անվանել «քսերոկոպիաներ»։
Ռուսերենում «քսերոքս» բառը ներմուծվեց 1970 - ականներին, երբ ԽՍՀՄ-ում հայտնվեցին ՔՍԵՐՈՔՍ ընկերության պատճենահան մեքենաները։ Այդ ժամանակահատվածում լայն տարածում ստացան նաև հայրենական արտադրության «ЭРА» և «PЭМ» պատճենահան մեքենաները։
Ծանոթագրություններ
Կատեգորիա:Կազմակերպական տեխնիկա Կատեգորիա:Ամերիկյան հայտնագործություններ
Տալովկա (Տալանովկայի վտակ)
Տալովկա (Таловка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տալանովկա գետի աջ ափին՝ 5 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ավերդի
Ավերդի, գյուղ Արևմտյան Հայաստանում, Դիարբեքիրի վիլայեթի Բալուի գավառակում ։ Գտնվում էր Արածանիի աջ ափին, Բալու քաղաքից 20-22 կմ արևելք` այգեվետ տարածքում։
Բնակչություն
XIX դարի վերջերին ուներ 50 տուն բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Նիժնետալովի (Օռլովսկի շրջան)
Նիժնետալովի (Нижнеталовый), գյուղ Ռուսաստանի Ռոստովի մարզի Օռլովսկի շրջանում։ Մտնում է Կամեննո-Բալկովսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
(2596) Վայնու Բապու
(2596) Վայնու Բապու (Vainu Bappu), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Ռիչարդ Վեստի կողմից Լա Սիլյայում ։
Միջին հեռավորությունը Արեգակից կազմում է 3,031192 ա. մ., առավելագույնը մոտենում է 2,8217 ա. մ. հեռավորության վրա և հեռանում 3,2406 ա. մ. ։ Արեգակի շուրջ մեկ ամբողջական պտույտ է կատարում 1927,61 երկրային օրվա ընթացքում, իր ուղեծրով շարժվելով միջինում 0,18676 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Ռիչարդ Վեստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դերբայ
Դերբայները բայի անդեմ ձևերն են, որոնք, ունենալով բայի իմաստ ու սեռի քերականական կարգ, ցույց են տալիս գործողություն՝ առանց եղանակի, ժամանակի, դեմքի ու թվի ։
Ժամանակակից հայերենն ունի ութ դերբայ, որոնցից չորսն անկախ են, չորսը՝ կախյալ։
Անկախ դերբայները ունեն ինքնուրույն շարահյուսական կիրառություն և անկախ բառային միավորներ են։ Ժամանակակից հայերենի անկախ դերբայներն են՝
Կախյալ դերբայները, որ կոչվում են նաև ձևաբայեր, ինքնուրույն շարահյուսական կիրառություն չունեն և նախադասության մեջ գործածվում են միայն օժանդակ բայի ներկայի ու անցյալի ձևերի հետ։ Կախյալ դերբայները, գործածվելով օժանդակ բայերի հետ, նախադասության մեջ կարող են դառնալ միայն պարզ ստորոգյալ։
Ածականական դերբայ
Դերբայների այն ձևերը, որոնք բայական հիմնական հատկանիշների հետ ունեն նաև ածականական կիրառություններ անվանվում են ածականական դերբայներ։ Հայերենում այսպիսի նշանակություն ունեն հարակատար, ապակատար, ենթակայական դերբայները։ Օրինակ՝ պատռած նամակ, վազող նապաստակ և այլն ։
Ծանոթագրություններ
Կատեգորիա:Բայ
Աշխեն Ներսիսյան
Կենսագրություն
Ներսիսյանի գիտական աշխատանքները վերաբերում են ՀԽՍՀ կլիմայի առանձնահատկություններին, օդերևութաբանությանը։
Պարգևներ
Պարգևատրվել է Լենինի շքանշանով։
Երկեր
Կատեգորիա:Հայ օդերևութաբաններ Կատեգորիա:Գիտությունների թեկնածուներ Կատեգորիա:Սանկտ Պետերբուրգի համալսարանի ֆիզիկամաթեմատիկական ֆակուլտետի շրջանավարտներ Կատեգորիա:ԵՊՀ դասախոսներ Կատեգորիա:Լենինի շքանշանի ասպետներ
Վիռումիիսա
Վիռումիիսա (Võrumõisa), գյուղ Էստոնիայի Վիրումաա նահանգի Վիռու շրջանում։
Բելոսկելևատոե
Բելոսկելևատոե (Білоскелювате), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1906 թվականին։
2001 թվականի տվյալներով Բելոսկելևատոե գյուղում բնակվում էր 712 մարդ։ Բնակավայրը զբաղեցնում է 1,69 կմ² տարածք։ Բնակչության խտությունը կազմում էր 421,3 մարդ/կմ²։
Արտաքին հղումներ
Կատեգորիա:Ուկրաինայի Լուգանսկի մարզի Կրասնոդոնի շրջանի բնակավայրեր Կատեգորիա:Ուկրաինայի գյուղեր Կատեգորիա:1906 թվականին հիմնադրված բնակավայրեր
Դափնու տերև
Դափնու տերևը նաև բուժական հատկություններ ունի։ Այն միզամուղ է, ունի հանգստացնող և արյան ճնշումն իջեցնող հատկություն։
Դափնու տերևը չի կարելի պահել մեկ տարուց ավելի, քանի որ այն կկորցնի իր բույրն ու համը։
Համ և բյուր
Դափնու տերևն ունի սուր, կծու համ։ Ինչպես շատ համեմունքներ, այնպես էլ դափնու տերևն ավելի շատ առանձնանում է իր բույրով, քան համով։ Չորացրած տերևն ունի ծաղկային հոտ, որն ավելի շատ նման է խնկածաղիկի բույրին։ Այն պարունակում է նաև եթերային յուղեր (էվգենոլ) ։
Կուպերբաշ (գյուղ, Կրասնոկամսկի շրջան)
Կուպերբաշ (Купербаш, Күпербаш), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Դափնու տերև
Անվտանգություն
Կան դափնու տերևի մի քանի տեսակներ, որոնք թունավոր են մարդկանց և ընտանի կենդանիների համար։ Բոլոր երկրներում չէ, որ դափնետերևը վաճառվում է խոհարարական նպատակներով։ Դա հանգեցրել է նրան, որ ուտեստի պատրաստումից հետո, այն անպայման պետք է հանել ուտեստից, քանի որ թունավոր է։ Սակայն իրականում դափնու տերևը եփելիս չի փափկում և շատ կոշտ է մնում, այն ուտելիս կարող է վտանգավոր լինել աղեստամոքսային համակարգի համար և վնասել  ։ Այսպիսով, բոլոր բաղադրատոմսերում, որտեղ օգտագործում են դափնու տերև, խորհուրդ է տրվում ուտեստի պատրաստումից հետո դափնու տերևը հանել ։
Արտաքին հղումներ
Կատեգորիա:Համեմունքներ
Կուպերբաշ (գյուղ, Կրասնոկամսկի շրջան)
Բնակչությունը 2009 թվականին գրանցված տվյալներով կազմում էր 110 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կրասնոկամսկի շրջանի բնակավայրեր
Պլիսկով
Պլիսկով (Плисків), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1552 թվականին։
2001 թվականի տվյալներով Պլիսկով գյուղում բնակվում էր 1 439 մարդ։
Արտաքին հղումներ
Կատեգորիա:Ուկրաինայի Վիննիցայի մարզի Պոգրեբիշչեի շրջանի բնակավայրեր Կատեգորիա:Ուկրաինայի գյուղեր Կատեգորիա:1552 թվականին հիմնադրված բնակավայրեր Կատեգորիա:1391 թվականին հիմնադրված բնակավայրեր
Համակատար դերբայ
Համակատար դերբայ, անկախ դերբայ, ժամանակակից հայերենի դերբայներից մեկը։ Ցույց է տալիս ստորոգյալի գործողությանը զուգընթաց կատարվող կամ համակատար գործողություն։
Արևելահայ գրական լեզվում համակատար դերբայը կազմվում է իս վերջավորության միջոցով, որն ավելանում է բայի երրորդ (անորոշի) հիմքին, օրինակ՝ հասնելիս, գրելիս, երգելիս, հավաքելիս։
Համակատար դերբայը նախադասության մեջ լինում է ժամանակի պարագա։
Համակատար դերբայը լեզվաբանական գրականության մեջ կոչվում է նաև անկատար երկրորդ, համընթացական, զուգընթացական, ժամանակային, հարակցական և այլն։
Ծանոթագրություններ
Կատեգորիա:Բայ
Դիանո Կասթելո
Բնակչությունը կազմում է 2205 մարդ (2008)։ Բնակչության խտությունը՝ 368 մարդ/կմ²։ Տարածքը կազմում է 6 կմ²։ Փոստային ինդեքս՝ 18013։ Հեռախոսային կոդ՝ 0183։
Արտաքին հղումներ
Կատեգորիա:Իտալիայի բնակավայրեր
Lollipop (երգ)
Նախապատմություն
Արտիստների առաջին համագործակցությունը սկսվել է «Cadillac» երգից, որը թողարկվել է 2020 թվականի հունիսի 9-ին ։
Երգի մեջ օգտագործվել է Руки Вверх! խմբի «Песенка» երգի սեմփլը, ինչպես նաև Մորգենշտերնը փորձել է իր համար երգելու նոր ոճով՝ «բեյբի վոյս» տարբերակով հանդես գալ ։
Տեսահոլովակ
Երաժշտության 1970-ականների դիսկո ոճով տեսահոլովակը թողարկվել է 2020 թվականի սեպտեմբերի 4-ին Էլջեյի Յություբյան ալիքում ։ Տեսահոլովակի ոճաբանությունը մոտիկ է Միգոսի և Դրեյքի մասնակցությամբ «Walk It Talk It» երգի տեսահոլովակին ։
Բարսուկովո (գյուղ, Ստանովլյանսկի շրջան)
Բարսուկովո (Барсуково), գյուղ Ռուսաստանի Լիպեցկի մարզի Ստանովլյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ստանովլյանսկի շրջանի բնակավայրեր
Արխետիպ
Արխետիպ ( «նախակերպար, մոդել»)
Նախակերպար տերմինը դիցաբանության տեսական վերլուծության մեջ առաջին անգամ Կ. Գ. Յունգի կողմից կիրառված հասկացություն է։ Վերջինիս մոտ նշանակում էր կերպարների նախնական սխեմայի ենթագիտակցական վերարտադրում, որոնք ապրիորի ձևավորում են երևակայության ակտիվությունը, հետևաբար և դրսևորվում են առասպելների ու հավատալիքների, գրական երկերի ու արվեստի ստեղծագործությունների, քնի ու ֆանտաստիկ զառանցանքների մեջ։ Իրենց բնույթով նույնական արխետիպային կերպարները (օրինակ՝ ջրհեղեղի տարածված առասպելը) նկատվում են իրար հետ աղերսներ, շփումներ չունեցող դիցապատումներում և արվեստի ոլորտներում, որը բացառում է դրանց՝ փոխառնությամբ ծագումը։ Արխետիպերն իրենք կերպարներ չեն, այլ կերպարների սխեմաներ, կերպարների հոգևոր նախադրյալներ, դրանց հնարավորությունը։ Կ. Գ. Յունգի բառերով՝ արխետիպերն ունեն ոչ թե բովանդակային, այլ բացառապես ձևային բնույթ, այն էլ՝ սահմանափակ տեսքով։ Նախակերպարը բովանդակություն է ստանում միայն այնժամ, երբ թափանցում է գիտակցության մեջ և այդ ընթացքում լցվում է գիտակցական փորձի նյութերով։ Առասպելաստեղծման ընթացքը արխետիպի ձևափոխվելն է կերպարի, անգիտակցական հոգևոր իրադարձությունների ակամա արտահայտությունը արտաքին օբյեկտիվ աշխարհի լեզվով։ Արվեստի ազդեցության գաղտնիքը, ըստ Կ. Գ. Յունգի, արվեստագետի՝ արխետիպերի ձևերը զգալու և դրանք ճշգրտորեն իր ստեղծագործության մեջ իրականացնելու հատուկ ունակության մեջ է։
Յունգը ենթադրում էր, որ արխետիպն ընդհանրապես հատուկ է մարդկությանը. երևի այն ժառանգվում է։ Որպես տարողունակ հոգևոր տարածք՝ հանդես է գալիս կոլեկտիվ անգիտակցականը։ Կ. Գ. Յունգը փորձեց համակարգել արխետիպերը. օրինակ՝ որպես «ստվեր» (հոգևոր անգիտակցական՝ մինչմարդկային մասը, որի գրական դրսևորումը Յունգը համարում է Մեֆիստոֆելին Գյոթեի «Ֆաուստում», Հագենին «Նիբելունգների երգում», Լոկին «Էդդայում» կամ ցանկացած ուրշ հնարամիտ-չարաճճիի, խաբեբայի կերպար), որպես «անիմա» ( - հոգի) մարդու մեջ, հակառակ սեռի ենթագիտակցական սկիզբը՝ արտահայտված երկսեռ էակների կերպարներով (նախնադարյան առասպելներում, չինական ին և յան հասկացություներում)։ Մոր առասպելաբանական-արխետիպային մեկնությունն իր տարբերակներով (աստվածուհի և վհուկ, մոյրաներ, Դեմետրա, Կիբելա, Աստվածամայր և այլն) հանգեցնում է կանացի բարձրագույն արխետիպի դրսևորմանը։ Գրականության մեջ արխետիպ տերմինը կիրառվում է՝ բնութագրելու համար առավել ընդհանուր, հիմնարար և համամարդկային առասպելաբանական մոտիվներ, որոնք ընկած են գեղարվեստական գործերի հիմքում։
Գրականություն
Կատեգորիա:Գրաքննադատություն Կատեգորիա:Քննադատական տեսություն Կատեգորիա:Արխետիպներ
Աստերոիդների ցանկ (305801-305900)
Աստերոիդների ցանկ (305701-305800) * Աստերոիդների ցանկ * Աստերոիդների ցանկ (305901-306000)
Վիլեր Կոտրե (կանտոն)
Վիլեր Կոտրե (Villers-Cotterêts), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սուասոն օկրուգի մեջ։ Համաձայն 2006 թվականի մարդահամարի կանտոնի բնակչությունը 15140 մարդ էր։ Կանտոնի համարը 236 է։ Վիլե Կոտրե կանտոնում կա 20 կոմունա, որոնցից ամենամեծը Վիլե Կոտրե կոմունան է։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էնա դեպարտամենտի կանտոններ
Կոսվոժ (Կոչմասի վտակ)
Կոսվոժ (Косвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոչմաս գետի ափին 34 կմ հեռավորության վրա։ Գետի երկարությունը կազմում է 14 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հարակատար դերբայ
Հարակատար դերբայ, անկախ դերբայ, ժամանակակից հայերենի դերբայներից մեկը։ Ցույց է տալիս առարկայի դրություն, վիճակ՝ որպես ավարտված գործողության հետևանք։
Հին հայերենում հարկատար դերբայի իմաստն արտահայտվում էր անցյալ դերբայի միջոցով ։
Ծանոթագրություններ
Կատեգորիա:Բայ
Նիկոլաևսկի (Օռլովսկի շրջան)
Նիկոլաևսկի (Николаевский), գյուղ Ռուսաստանի Ռոստովի մարզի Օռլովսկի շրջանում։ Մտնում է Պրոլետարսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
Տիեզերակալ (տիտղոս)
Տիեզերակալ, Հայոց Բագրատունի թագավորների կրած տիտղոսներից։ Հայկական և վրացական աղբյուրների վկայությամբ՝ տիեզերակալ տիտղոսով առաջինը հորջորջվել է Սմբատ Ա-ն (890-914 թթ.), երբ նրա գերիշխանության ներքո են անցել Վիրքն ու Աղվանքը։ Սմբատ Ա-ի հաջորդ Աշոտ Բ-ի (914-929 թթ.) կրած «շահնշահ Հայոց մեծաց» կամ «շահնշահ Հայոց և Վրաց» տիտղոսը հավանաբար համարժեք է եղել տիեզերակալին։ Այս կամ այն չափով տիեզերակալ տիտղոսը կրել են Բագրատունի հաջորդ բոլոր թագավորները և հատկապես Սմբատ Բ-ն (977-990 թթ.), որն աղբյուրներում հայտնի է Սմբատ Բ Տիեզերակալ անունով։
Կատեգորիա:Տիտղոսներ